Ehdotus: Euroopan parlamentin ja neuvoston päätös HI-viruksen ja aidsin, tuberkuloosin ja malarian torjuntaan liittyvään maailmalaajuiseen rahastoon maksettavasta Euroopan yhteisön rahoitusosuudesta /* KOM/2001/0612 lopull. - COD 2001/0251 */



Virallinen lehti nro 051 E , 26/02/2002 s. 0320 - 0320



Ehdotus: EUROOPAN PARLAMENTIN JA NEUVOSTON PÄÄTÖS HI-viruksen ja aidsin, tuberkuloosin ja malarian torjuntaan liittyvään maailmalaajuiseen rahastoon maksettavasta Euroopan yhteisön rahoitusosuudesta (komission esittämä) PERUSTELUT Johdanto: Kolmen merkittävän tartuntataudin, HI-viruksen ja aidsin, tuberkuloosin ja malarian, mukanaan tuomat suunnattomat inhimilliset kärsimykset ja taloudelliselle ja sosiaaliselle kehitykselle ja siten köyhyyden vähentämispyrkimyksille aiheuttamat tuhoisat vaikutukset herättävät yhä kasvavaa huolta. "HI-viruksen ja aidsin, tuberkuloosin ja malarian torjuntaan liittyvään maailmalaajuiseen rahastoon maksettavaa yhteisön rahoitusosuutta" koskeva ehdotus Neuvoston ja komission 31. toukokuuta 2001 antamassa yhteisessä julkilausumassa suhtauduttiin myönteisesti YK:n pääsihteerin ehdotukseen HI-viruksen ja aidsin, tuberkuloosin ja malarian torjuntaan liittyvän maailmanlaajuisen rahaston, jäljempänä 'maailmanlaajuinen rahasto', perustamisesta. Komissio ilmoitti julkisesti aikomuksestaan sitoutua maksamaan maailmanlaajuiseen rahastoon 120 miljoonaa euroa, josta 60 miljoonaa euroa on tarkoitus ottaa yhteisön talousarviosta 2001 ja 60 miljoonaa Euroopan kehitysrahastosta. Talousarviosta otettava rahoitusosuus kattaa vuodet 2001 ja 2002. Tämä ehdotus ei koske Euroopan kehitysrahastosta maksettavaa rahoitusosuutta, joka on tarkoitus varata Afrikan, Karibian ja Tyynenmeren maille (AKT-maat). Maailmanlaajuisen rahaston perustamisen päätavoitteena on muodostaa innovatiivinen ja tuloksellinen julkisen ja yksityisen tahon kumppanuus ja rahasto avuksi pyrkimyksissä torjua HI-virusta ja aidsia, malariaa ja tuberkuloosia johdonmukaisesti tarttuvia tauteja köyhyyden vähentämisen yhteydessä koskevan yhteisön toimintaohjelman kanssa. Ehdotusta koskeva arvio: Komissio, joka - on osallistunut maailmanlaajuisen rahaston perustamista valmistelevaan työhön etenkin valmisteluja rahaston toimintakuntoon saattamista varten viimeistelleessä tilapäisessä työryhmässä, ja - on osallistunut rahoitusosuuksia vastaanottavan rahaston perustamista varten sen hallinnointia, rahavarojen käyttöä, vastuuvelvollisuuksia ja oikeudellisia järjestelyjä ohjaavien sääntöjen laatimiseen, on arvioinut aloitteen elinkelpoiseksi ja suosittelee, että maailmanlaajuiseen rahastoon maksetaan 120 miljoonan euron rahoitusosuus, josta 60 miljoonaa euroa otetaan Euroopan yhteisön talousarviosta (tästä määrästä 50 miljoonaa euroa on tarkoitus siirtää kalastusta koskevasta budjettikohdasta ja 10 miljoonaa euroa ALA-maita koskevasta budjettikohdasta). Maailmanlaajuiseen rahastoon maksettava Euroopan yhteisön rahoitusosuus Tilapäisessä työryhmässä on sovittu, että maailmanlaajuinen rahasto perustetaan ja sitä hallinnoidaan yhteisesti sovituin järjestelyin. Työryhmän jäseniä ovat nimetyt avunantajat, edunsaajamaat, kansalaisyhteiskunnan ja yksityissektorin edustajat, YK:n elimet ja Maailmanpankki. Myös Euroopan yhteisö ja jäsenvaltiot kuuluvat tilapäiseen työryhmään. Rahastoon maksettava yhteisön rahoitusosuus on tarkoitus ottaa budjettikohdasta B7-6211 (köyhyyteen liittyvien sairauksien (HIV/aids, malaria, tuberkuloosi) torjunnan tukeminen kehitysmaissa). Tämä edellyttää varojen siirtoa rahoitusnäkymien otsakkeen 4 sisällä. Komissio aikoo tehdä tarvittavat ehdotukset budjettivallan käyttäjälle. Oheen liitetty Euroopan parlamentin ja neuvoston päätösehdotus on ehdotus oikeusperustaksi. Aikataulu: Maailmanlaajuisen rahaston on suunniteltu olevan toimintavalmis vuoden 2001 joulukuun puolivälissä. Jotta käytettävissä olevat määrärahat voitaisiin sitoa ennen vuoden loppua, on lainsäädäntöä koskevat menettelyt saatava Euroopan yhteisön osalta päätökseen riittävän ajoissa, jotta edellä mainittua varojensiirtoa koskeva päätös ehdittäisiin tehdä. Päätelmä: Komissio esittää Euroopan parlamentille ja neuvostolle, että ne hyväksyvät liitteenä olevan ehdotuksen päätökseksi HI-viruksen ja aidsin, tuberkuloosin ja malarian torjuntaan liittyvään maailmanlaajuiseen rahastoon maksettavasta yhteisön rahoitusosuudesta. 2001/0251 (COD) Ehdotus: EUROOPAN PARLAMENTIN JA NEUVOSTON PÄÄTÖS HI-viruksen ja aidsin, tuberkuloosin ja malarian torjuntaan liittyvään maailmalaajuiseen rahastoon maksettavasta Euroopan yhteisön rahoitusosuudesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 179 artiklan, ottavat huomioon komission ehdotuksen, noudattavat perustamissopimuksen 251 artiklassa tarkoitettua menettely 1ä,] [1] sekä katsovat seuraavaa: (1) Kolmen merkittävän tartuntataudin, HI-viruksen ja aidsin, malarian ja tuberkuloosin, mukanaan tuomat suunnattomat inhimilliset kärsimykset ja taloudelliselle ja sosiaaliselle kehitykselle ja tätä kautta köyhyyden vähentämispyrkimyksille aiheuttamat tuhoisat vaikutukset herättävät yhä kasvavaa huolta etenkin kehitysmaiden kaikkein heikoimmassa asemassa olevan väestön osalta. (2) Okinawassa heinäkuussa 2000 pidetty G8-maiden huippukokous sitoutui edistämään tartuntatautien torjuntaa merkittävästi ja murtamaan noidankehän tautien ja köyhyyden väliltä. (3) Yleisten asiain neuvosto hyväksyi toukokuussa 2001 yhteisön toimintaohjelman, joka käsittelee tartuntatautien torjuntaa köyhyyden vähentämisessä. (4) Neuvoston ja komission 31. toukokuuta 2001 antamassa yhteisessä julkilausumassa suhtaudutaan myönteisesti YK:n pääsihteerin ehdotukseen maailmanlaajuisen rahaston perustamisesta HI-viruksen ja aidsin, malarian ja tuberkuloosin torjuntaa varten, jäljempänä 'maailmanlaajuinen rahasto' (Global Fund). (5) Genovassa heinäkuussa 2001 pidetyssä G8-maiden huippukokouksessa komissio ilmoitti yhteisön ja jäsenvaltioiden tukemana aikovansa sitoutua maksamaan 120 miljoonaa euroa vastauksena YK:n yleiskokouksen esittämään vetoomukseen. (6) Maailmanlaajuista rahastoa ollaan parhaillaan perustamassa kansainvälisen avunantajayhteisön ja edunsaajamaiden nimissä. Kuten rahaston hallintosäännöissä mainitaan, sitä tulee hallinnoimaan varainhoitaja (trustee) rahaston tavoitteen mukaisesti. (7) Rahaston tarkoituksena on tartuntatautien, HI-viruksen ja aidsin, tuberkuloosin ja malarian, torjuminen kehitysmaissa ensisijassa ennaltaehkäisyyn painottuvaa tasapainotettua toimintatapaa noudattaen. (8) Yhteisö on halukas maksamaan rahastoon yhteisön talousarviosta 60 miljoonan euron rahoitusosuuden. Sen hallinnointi tapahtuu rahaston muiden osuuksien rinnalla moitteettoman ja tehokkaan varainhoidon periaatteiden mukaisesti, OVAT PÄÄTTÄNEET SEURAAVAA: 1 artikla 1. Yhteisö maksaa maailmanlaajuiseen rahastoon 60 miljoonan euron rahoitusosuuden. 2. Kyseinen rahoitusosuus maksetaan rahastoon komission ja maailmanlaajuisen rahaston varainhoitajan kesken tehtävien rahoitussopimusten mukaisesti. 3. Rahoitusosuutta hallinnoidaan noudattaen rahastoa varten vahvistettavia sääntöjä ja menettelyjä, jotka komissio on hyväksynyt ja jotka esitetään rahoitussopimuksen liitteessä. 2 artikla Komissio toimittaa tilintarkastustuomioistuimelle kaikki asiaan liittyvät olennaiset tiedot ja pyytää maailmanlaajuiselta rahastolta kaikkia sellaisia sen varainhoitoon liittyviä lisätietoja, joita tilintarkastustuomioistuin mahdollisesti pyytää. Komissio ja tilintarkastustuomioistuin voivat suorittaa tarvittavat tarkastukset yhteisön taloudellisten etujen suojaamiseksi petoksia ja sääntöjenvastaisuuksia vastaan. 3 artikla Tämä päätös tulee voimaan päivänä, jona se tehdään. Päätös julkaistaan Euroopan yhteisöjen virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja SÄÄDÖKSEEN LIITTYVÄ RAHOITUSSELVITYS Politiikan ala(t): Kehitysyhteistyö ja suhteet AKT-maiden kanssa Toiminnan ala(t): Kehitysyhteistyöpolitiikka ja alakohtaiset strategiat Toimenpiteen nimi: Maailmanlaajuinen rahasto HI-viruksen ja aidsin, tuberkuloosin ja malarian torjuntaa varten, jäljempänä 'maailmanlaajuinen rahasto' 1. Budjettikohta/-kohdat B7-6211 - Köyhyyteen liittyvien sairauksien (HIV/aids, malaria, tuberkuloosi) torjunnan tukeminen kehitysmaissa 2. Numerotiedot 2.1. Toimenpiteen kokonaismäärärahat (B osa): 60 miljoonaa euroa 2.2. Toimenpiteen soveltamisaika: 2001-2002 2.3. Monivuotinen kokonaismenoarvio: (a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1) milj. euroa >TAULUKON PAIKKA> (b) Tekninen ja hallinnollinen apu ja tukimenot (vrt. kohta 6.1.2) >TAULUKON PAIKKA> >TAULUKON PAIKKA> (c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3) >TAULUKON PAIKKA> >TAULUKON PAIKKA> 2.4. Yhteensopivuus ohjelmasuunnitelman ja rahoitusnäkymien kanssa [X] Ehdotus on tehdyn ohjelmasuunnitelman mukainen. Ehdotus edellyttää rahoitusnäkymien kyseisen otsakkeen ohjelmasuunnitelman muuttamista, ja tämä voi edellyttää toimielinten sopimuksen määräysten soveltamista. 2.5. Vaikutukset tuloihin [X] Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). milj. euroa >TAULUKON PAIKKA> 3. BUDJETTITIEDOT >TAULUKON PAIKKA> 4. OIKEUSPERUSTA Ehdotettu uusi oikeusperusta. 5. KUVAUS JA PERUSTELUT 5.1. Yhteisön toiminnan tarve 5.1.1. Toiminnan tavoitteet Kolmen merkittävän tartuntataudin, HI-viruksen ja aidsin, tuberkuloosin sekä malarian, mukanaan tuomat suunnattomat inhimilliset kärsimykset ja taloudelliselle ja sosiaaliselle kehitykselle ja siten köyhyyden vähentämispyrkimyksille aiheuttamat tuhoisat vaikutukset herättävät yhä kasvavaa huolta. Neuvoston ja komission 31. toukokuuta 2001 antamassa yhteisessä julkilausumassa suhtaudutaan myönteisesti YK:n pääsihteerin ehdotukseen maailmanlaajuisen rahaston perustamisesta. Komissio ilmoitti julkisesti aikomuksestaan sitoutua maksamaan maailmanlaajuiseen terveysrahastoon 120 miljoonaa euroa, josta 60 miljoonaa euroa on tarkoitus rahoittaa Euroopan yhteisön vuoden 2001 talousarviosta ja 60 miljoonaa Euroopan kehitysrahastosta. Maailmanlaajuisen rahaston perustamisen päätavoitteena on muodostaa innovatiivinen, ja tuloksellinen julkisen ja yksityisen tahon kumppanuus ja rahasto avuksi pyrkimyksissä torjua HI-virusta ja aidsia, malariaa ja tuberkuloosia johdonmukaisesti toukokuussa 2001 hyväksytyn tarttuvia tauteja köyhyyden vähentämisen yhteydessä koskevan yhteisön toimintaohjelman kanssa. 5.1.2. Ennakkoarviointiin liittyvät toimenpiteet Komissio, joka - on osallistunut maailmanlaajuisen rahaston perustamista valmistelevaan työhön etenkin valmisteluja rahaston toimintakuntoon saattamista varten viimeistelleessä tilapäisessä työryhmässä, ja - on osallistunut rahoitusosuuksia vastaanottavan rahaston perustamista varten sen hallinnointia, varojen hoitoa, vastuuvelvollisuuksia ja oikeudellisia järjestelyjä ohjaavien sääntöjen laatimiseen, on arvioinut aloitteen elinkelpoiseksi ja suosittelee, että Euroopan yhteisön talousarviosta sidotaan 60 miljoonaa euroa maailmanlaajuista rahastoa varten. 5.1.3. Jälkiarvioinnin perusteella toteutetut toimenpiteet Uusi toimi. 5.2. Suunnitellut toimet ja yhteisön rahoitustukea koskevat yksityiskohtaiset säännöt Rahaston tarkoituksena on saattaa käytettäväksi, hallinnoida ja maksaa tukivaroja, jotta kehitysmaat voisivat vastata nykyistä nopeammin HI-viruksen ja aidsin, tuberkuloosin ja malarian aiheuttamiin ongelmiin ja saavuttaa köyhyyden vähentämisessä parempia tuloksia terveydellisen tilanteen osalta. Nämä tavoitteet pyritään saavuttamaan niin, että samalla vähennetään sekä avunantajilta että asianomaisilta mailta varojen siirtoon liittyviä kustannuksia, säilytetään tulosten saavuttamisen suhteen korkea vastuullisuuden taso ja käytetään toiminnan perustana olemassa olevia kehityksen mekanismeja. Vähitellen on muodostunut yksimielisyys siitä, että tarkoituksenmukaisin toimintatapa on yhtenäinen rahasto, jonka toiminta painottuu alkuvaiheessa näihin kolmeen tautiin ja niitä koskeviin olosuhteisiin. Tuloksellisempi toiminta näiden olosuhteiden parantamiseksi edellyttää rahaston vahvaa panosta terveydenhuoltojärjestelmien tehostamisessa. Maailmanlaajuisen rahaston tehtävänä on asettaa käyttöön varoja, joita ei ole ennalta määrätty mihinkään tiettyyn tarkoitukseen, ja tukea toimintatapaa, jossa yhdistyvät tautien ennaltaehkäisyyn ja hoitoon sekä ihmisten hoivaan liittyvät näkökohdat. On hyväksytty se, että yksi osa toimintaa on hyödykehankintojen rahoittaminen. 5.3. Toteutusta koskevat yksityiskohtaiset säännöt Euroopan yhteisön rahoitusosuus maksetaan rahastoon ja sitä hallinnoi siirtymäkauden työryhmän nimeämä varainhoitaja (trustee). Tarvittavasta ohjelmoinnista, seurannasta ja jatkotoiminnasta vastaa osapuolten ja sidosryhmien edustajista koostuva johtokunta. Tässä sen on noudatettava hallintoa, rahavarojen käyttöön liittyviä järjestelyjä, tukikelpoisuusperusteita, kansallista tilannetta, täytäntöönpanovaihtoehtoja, seurantaa ja arviointia, hankintoja, varojen käyttöönsaattamista ja viestintästrategiaa koskevia sääntöjä. 6. RAHOITUSVAIKUTUKSET 6.1. Kokonaisrahoitusvaikutus, B osa (koko ohjelmakaudeksi) 6.1.1. Rahoitustuki Maksusitoumusmäärärahat milj. euroa >TAULUKON PAIKKA> 6.2. Toimenpidekohtainen kustannuslaskelma, B osa (koko ohjelmakaudeksi) Maksusitoumusmäärärahat milj. euroa (kolmen desimaalin tarkkuudella) >TAULUKON PAIKKA> 7. VAIKUTUKSET HENKILÖSTÖÖN JA HALLINTOMENOIHIN 7.1. Vaikutus henkilöstöön >TAULUKON PAIKKA> 7.2. Henkilöstön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 7.3. Muut toimesta johtuvat hallintomenot >TAULUKON PAIKKA> Määrät vastaavat 12 kuukauden kokonaismenoja. 1 Mainittava komitean laji sekä ryhmä, johon se kuuluu. I. Yhteensä vuodessa (7.2 + 7.3) II. Toimen kesto III. Toimen kokonaiskustannukset (I x II) // pm päätetään myöhemmin pm 8. SEURANTA JA ARVIOINTI 8.1. Seurantajärjestelmä Maailmanlaajuisen rahaston seuranta koskee rahaston hallintoa, ohjelmien täytäntöönpanoa ja sidosryhmien kuulemista. Komissio toimittaa tilintarkastustuomioistuimelle kaikki asiaan liittyvät olennaiset tiedot ja pyytää rahastolta kaikkia sellaisia sen varainhoitoon liittyviä lisätietoja, joita tilintarkastustuomioistuin mahdollisesti pyytää. 8.2. Arvioinnin yksityiskohtaiset säännöt ja arviointijaksot Avunantajien ja edunsaajamaiden kanssa sovittuja arviointeja ja tarkastuksia tehdään yhdessä maailmanlaajuisesta rahastosta annettujen sääntöjen mukaisesti 9. PETOSTEN TORJUNTATOIMET Euroopan yhteisö ja tilintarkastustuomioistuin voivat suorittaa mahdollisesti tarvittavat tarkastukset yhteisön taloudellisten etujen suojaamiseksi petoksia ja sääntöjenvastaisuuksia vastaan